
          REPUBLIKA HRVATSKA
OPĆINSKI PREKRŠAJNI  SUD U ZAGREBU
         Zagreb, Avenija Dubrovnik 8
Poslovni broj: Pp-6239/2026

U   I M E   R E P U B L I K E   H R V A T S K E 

P R E S U D A

	Općinski prekršajni sud u Zagrebu, po sucu Zrinjki Matijević, uz sudjelovanje Ivane Pavić kao zapisničarke, u prekršajnom predmetu protiv okrivljenika Kristijana Brezaka,  zbog prekršaja iz čl.53.st.1. i 4. Zakona o sigurnosti prometa na cestama ("NN" 67/2008., 48/2010., 74/2011., 80/2013., 158/2013., 92/2014., 64/2015., 108/2017., 70/2019., 42/2020., 85/2022., 114/2022., 133/2023 i 145/2024.), povodom prigovora okrivljenika na obavezni prekršajni nalog PU Zagrebačke, I. Postaje prometne policije Zagreb klasa: 211-07/26-4/287 Urbroj: 511-19-44-25-2 od 02.01.2026.g. nakon  provedenog žurnog postupka,  temeljem članka 183. Prekršajnog zakona (Narodne novine 107/07, 39/13, 153/13, 110/15, 70/17, 118/18 i 114/22), dana  08. lipnja 2026. godine javno je objavio i

p r e s u d i o   j e 

I. 
Okrivljenik:  Brezak Kristijan, sin Vlatka i Marine (djevojačko prezime majke Suk), OIB: 93869047779, rođen 21.06.1996.g. u Zagrebu, državljanin R H,  SSS, zaposlen, primanja – 1300 eura, neoženjen, bez djece, prekršajno kažnjavan, ne vodi se  prekršajni ili kazneni postupak, sa prebivalištem u Zagrebu, Sjeverna Lozica 22,

k r i v    j e

što je dana 24. kolovoza 2025.g. u 13:31 sati u Zagrebu, upravljao osobnim automobilom registarske oznake ZG 7960-KA, krećući se Avenijom Marina Držića u smjeru juga, kod Slavonske avenije, kroz naseljeno mjesto gdje je postavljenim prometnim znakom dopuštena brzina od 60 km/h, brzinom od 104 km/h, koja brzina je utvrđena korištenjem uređaja GATSO RS-GS 11 br.0900, a umanjena za 10 % sigurnosne razlike iznosi 93 km/h, dakle, kretao se brzinom koja je za 33 km/h veća od dopuštene,
dakle, okrivljenik je postupio suprotno odredbi iz čl. 53.st.1. Zakona o sigurnosti prometa na cestama,
čime je počinio prekršaj iz čl.53.st.4. Zakona o sigurnosti prometa  na cestama, 
pa mu se na osnovi istog propisa, izriče
NOVČANA KAZNA u iznosu od 390 eura (slovima: tristo devedeset eura) 
Temeljem čl. 33. st.11. Prekršajnog zakona (Narodne novine 107/07, 39/13, 153/13, 110/15, 70/17, 118/18 i 114/22) okrivljenik je obvezan platiti novčanu kaznu u korist Državnog proračuna na račun naveden u priloženom predlošku uplatnice u roku od  30 dana po primitku  ove presude, a u protivnom postupit će se prema odredbi čl. 34. Prekršajnog zakona.
Ako okrivljenik u roku koji mu je određen za plaćanje novčane kazne uplati dvije trećine izrečene novčane kazne u korist Državnog proračuna na račun naveden u priloženom predlošku uplatnice, smatrat će se da je novčana kazna u cijelosti plaćena.
II. Temeljem čl.139.st.3. u vezi s čl.138.st.2.toč.3. Prekršajnog zakona,  okr. je obvezan naknaditi troškove prekršajnog postupka u paušalnom iznosu od 30,00 EUR (slovima: trideseteura) u korist Državnog proračuna na račun naveden u priloženom predlošku uplatnice u roku od 30 dana od primitku ove presude, a u protivnom troškovi će se naplatiti prisilno, temeljem čl. 152. st. 4. i st. 11. Prekršajnog zakona.

     Obrazloženje

1. PU Zagrebačka, I Postaja prometne policije Zagreb pod brojem klasa: 211-07/26-4/287 Urbroj: 511-19-44-25-2 izdala je dana 02.01.2026.g. obavezni prekršajni nalog protiv okrivljenika, zbog djela prekršaja činjenično i pravno opisanog u izreci ove presude, na koji nalog je okrivljenik pravovremeno uložio  prigovor te je isti stavljen izvan snage i proveden je žurni postupak.  
2. Okrivljenik je u svojoj obrani u cijelosti priznao prekršaj koji mu se stavlja na teret. Naime, predmetne je zgode upravljao vozilom, krećući se Avenijom Marina Držića u smjeru juga, kod Slavonske avenije, kroz naseljeno mjesto gdje je postavljenim prometnim znakom dopuštena brzina od 60 km/h, a kretao se brzinom od 93 km/h. Svjestan je počinjenog prekršaja, žao mu je zbog istoga, pa je zamolio sud da mu ne izrekne zabranu upravljanja motornim vozilom jer mu je ista neophodna za odlazak na posao, a pridodao je  da do sada nije prekršajno kažnjavan za ovu vrstu prekršaja. 
3. U postupku sud je izvršio uvid  u ispunjeni obrazac -  podaci o vozaču  i izvadak iz prekršajne evidencije za okrivljenika.  
 4. Nakon ovako provedenog postupka, a posebno na temelju priznanja okr., ovaj sudac smatra činjenično stanje dovoljno utvrđeno i bez izvođenja daljnjih dokaza, te ga je zbog prekršaja iz čl.53.st.4. Zakona o sigurnosti prometa na cestama proglasio krivim.
5. Prilikom odlučivanja o vrsti i visini kazne, ovaj je sudac u smislu čl. 36.st.2.PZ-a, kao olakotno uzeo iskreno priznanje, mladu životnu dob okr., međutim kako je već prekršajno kažnjavan, a prekršaj "prekoračenja brzine" predstavlja teži prekršaj odnosno veliku opasnost za sigurnost prometa na cestama, jer je brzina uzrok svake pete prometne nesreće, sud smatra primjerenim okrivljeniku izreći  novčanu kaznu  u iznosu od 390,00 eura,  te je  uvjerenja  da će se istom utjecati   na svijest  okrivljenika  da više ne čini ovakva niti slična djela prekršaja u prometu,  a postići će se društvena disciplina i pravičnost kažnjavanja počinitelja. 
6. Sud prema okrivljeniku nije primijenio zaštitnu mjeru zabrane upravljanja motornim vozilom B kategorije u trajanju od 1 mjeseca, a kako je to navedeno u obveznom prekršajnom nalogu, smatrajući da će se i izrečenom novčanom kaznom, bez izricanja zaštitne mjere, dovoljno utjecati na okrivljenika da ne počini novi prekršaj, tako da će se svrha prekršajnopravnih sankcija u konkretnom slučaju postići i bez izricanja predložene zaštitne mjere.
7. Temeljem u izreci citiranih propisa, kako je okr. proglašen krivim, to je obvezan  naknaditi troškove prekršajnog postupka u  paušalnom iznosu koji je odmjeren s obzirom na složenost i duljinu trajanja postupka.
8. Protiv ove presude žalba nije dopuštena.	
9. Ova presuda je pravomoćna.

				Zagreb, 08. lipnja 2026. godine 
Zapisničar  								           Sudac
Ivana Pavić								Zrinjka Matijević

Dostavna naredba:
1.okrivljeniku Kristijan Brezak, Sjeverna Lozica 22, 10040 Zagreb,
2. tužitelj,  PUZ, I PPRP    
3.spis

